Dvere

náhľad|Dvere
Dvere sú konštrukcie v stene, ktoré umožňujú ľahkú zmenu otvorenej steny na zavretú stenu a opačne. Nachádzajú sa v mnohých domoch a iných budovách, vo vozidlách, skriniach, kabínach atď. (Článok dverné zariadenia obsahuje prehľad dverného príslušenstva ako sú dverové kľučky atď.)

Účelom otvoru je:
 Priechod pre ľudí, zvieratá a objekty; niektoré dvere sú len pre prípad nebezpečenstva (núdzový východ).
 Priechod vzduchu (ventilácia).
 Videnie a počutie, čo sa deje na druhej strane (niektoré dvere majú výplň čiastočne alebo úplne zo skla, čo umožňuje stálu kontrolu).

Účelom uzavretia je:
 Prevencia priechodu vzduchu: redukcia vzduchového prúdenia a tvorba uzavreného priestoru pre efektívnu termoreguláciu (kúrenie a chladenie). Použitie dverí je podstatné v chladnejších pásmach, kde by bez nich bolo kúrenie veľmi náročné a podobne sú dôležité pre klimatizáciu v tropických dňoch. Otočné dvere sú pre tento účel zvlášť efektívne.
 Zamedzenie videnia a počutia, čo sa deje na druhej strane: súkromie, prevencia hluku.
 Prevencia vypadnutia z vozidla.
 Regulácia prístupu: v kombinácii s rôznymi typmi zámkov sú dvere dôležitým prostriedkom bezpečnosti.
 Prevencia proti rozšíreniu požiaru.
 Hygiena (napr. skriňové dvere chrániace potraviny pred baktériami).

Dvere sú obvykle upevnené v dvernom otvore, čo je rám skonštruovaný okolo okrajov otvoru v stene alebo inej štruktúre. 2 vertikálne časti rámu sa nazývajú zárubne.

 Typy dverí 

Mnoho typov dverí má špecifické názvy podľa účelu. Najčastejší variant dverí obsahuje 1 pevnú dosku, ktorá vypĺňa dverný otvor, zavesenú pozdĺž jednej strany, čím sa môže otvárať z dverného otvoru v jednom smere, ale nie v druhom. Existuje veľa obmien tohto základného výzoru, napr. „dvojité“ dvere, ktoré majú 2 nezávislé priliehajúce panely zavesené na každej strane dverného otvoru. 

 Padacie dvere sú dvere orientované horizontálne v podlahe alebo v strope, často s prístupom po rebríku.

 Stajňové dvere sú rozdelené horizontálne na polovicu. Horná polovica môže byť otvorená pre kŕmenie koní a spodná polovica môže byť zavretá na udržanie zvierat vo vnútri.

 Húpacie dvere majú špeciálne závesy umožňujúce otvárať ich smerom dovnútra i von a sú obvykle odpružené, aby mohli zostať zavreté.

 Zdvíhacie dvere sa často používajú v garážach. Namiesto závesov majú zdvíhací mechanizmus, často s protiváhou alebo pružinou, ktorý umožňuje ich zdvihnúť a udržať horizontálne nad otvorom. 

 Stodolové dvere sú veľké kĺzavé dvere zakrývajúce celú stranu stodoly.

 Francúzske dvere sú dvere s mnohými okienkami po celej svojej dĺžke. Tradičné francúzske dvere sa skladajú z jednotlivých malých kúskov skla a rámčekov.

 Záhradné dvere sú akékoľvek dvere otvárajúce záhradu alebo dvor. Často sa tu využívajú dvojité francúzske dvere namiesto posuvných sklenených dverí. Táto forma má výhodu veľkého otvoru na prenos rozmerných objektov von a dnu.

 Otočné dvere sú typom dverí, ktorý obvykle obsahuje štruktúru s aspoň štyrmi panelmi, spojenými v centre v osi. Osoba používajúca dvere tlačí panel v želanom smere do alebo von z budovy, spôsobujúc rotáciu dverí v štruktúre, kým sa neobjaví východ. Tento dizajn dverí sa primárne používa na prevenciu prúdenia vzduchu zvonku, minimalizujúc tým presakovanie klimatizovaného vzduchu von z budovy. Tento typ dverí sa často považuje za znak prestíže a pôvabu budovy.

 Automatické dvere sa otvárajú s minimálnou námahou pre používateľov. Používateľ obyčajných dverí musí obyčajne tlačiť alebo ťahať rukami na ich otvorenie, ale automatické dvere požadujú len aktiváciu nejakého senzora (snímača). Senzory automatických dverí sú zvyčajne svetelné alebo tlačidlové. Herón z Alexandrie zhotovil prvé automatické dvere.

 Bezpečnostné dvere sú dvere obmedzujúce v maximálnej možnej miere prechodu cez ne osobám, ktoré nevlastnia originál kľúča od týchto dverí. Podľa ENV 1627 zatriedené do 6 tried bezpečnosti, od 1-"jednoduchá ochrana" , 2-"základná ochrana", 3-"vysoká ochrana", 4-"veľmi vysoká ochrana", 5-"ochrana trezorového typu", až po 6 - "najvyššia možná ochrana".

 Iné projekty